Publication: Magyar Közlöny
Issue: MK-2008-162 (Year: 2008, Number: 162)
Era: 2004-2010
Section: Az adatszolgáltatás kitöltésénél a befektetési alapok éves beszámoló készítési és könyvvezetési kötelezettségeinek sajátosságairól szóló 215/2000. (XII. 11.) Korm. rendelet elõírásait kell figyelembe venni.
Paragraph Index: 1004

01. tábla: Egyes eszköz és forrástételek negyedév végi állományának szektor és lejárat szerinti részletezése A 3-15. sorok az adatszolgáltató által nyújtott hitelek, elhelyezett betétek szektor és lejárat szerinti tovább-bontását tartalmazzák. A 14. és 15. sorokban a Felügyeleti mérleg 01. táblájának 329. és 330. soraiban jelentett nem bank egyéb külföldiekkel szembeni követelésállományok összegének egyéb külföldi ÁHT-nak és egyéb külföldieknek nyújtott hitelek szerinti részletezését kell jelenteni. A 17-38. sorokban az adatszolgáltatók tulajdonában lévõ hitelviszonyt megtestesítõ értékpapírok, részvények és egyéb részesedések, valamint a nem pénzpiaci alapok által kibocsátott befektetési jegyek egyes szektorok és lejárat szerinti alábontását kell jelenteni. A 39. sorban a mérlegben az aktív idõbeli elhatárolások között szereplõ, azaz nem az adott idõszakot terhelõ, de elõre kifizetett biztosítási díjak, valamint a hitelintézetet ért károk miatti biztosítókkal szembeni követelések – azaz a bekövetkezett károk biztosítók által már elismert, de még nem kifizetett (a mérlegben szereplõ) követelések – állományát kell szerepeltetni. Jelentendõk mind a rezidens, mind a nem-rezidens biztosítókkal kapcsolatos tételek. A 42-50. sorok a GMU egyéb ÁHT-tól (GMU ÁHT a központi kormányzat kivételével) származó betétek, repó ügyletekbõl szerzett források, felvett hitelek és hátrasorolt kötelezettségek alszektorok szerinti részletezését tartalmazzák. Az 51-53. sorokban a Felügyeleti mérlegben az egyéb külföldiektõl származó forrásként jelentett állományok összegét (betétek, repó ügyletekbõl szerzett források, felvett hitelek és hitelként kapott hátrasorolt kötelezettségek) kell részletezni Egyéb külföldi bankok, Egyéb külföldi ÁHT és Egyéb külföldiek bontásban. Az 55-56. sorok a belföldi TB alapok összes hitelét, illetve összes betétét tartalmazzák. Az 58-63. sorokban a Felügyeleti mérlegben külföldiekkel szemben hátrasorolt kötelezettségként jelentett állományokból az egyéb (nem GMU) külföldiekkel szembeni hátrasorolt kötelezettségek állományát kell részletezni egyéb külföldi bank, egyéb külföldi államháztartás és egyéb külföldi szektorok bontásban. Külön sorokban kell jelenteni a hitel, és külön a hitelviszonyt megtestesítõ értékpapír formájában kapott forrásokat. 2008/162. szám A 65-69., a 71-75., a 77-81., valamint a 83-87. sorokban a rezidensekkel kötött, piaci értékkel rendelkezõ pénzügyi derivatívákkal kapcsolatos információkat kell ügyfélcsoportok szerinti bontásban jelenteni, akár a mérlegben, akár a mérlegen kívül szerepelnek. A 66., 72., 78. és 84. sorokban egyéb pénzügyi vállalatok alatt az egyéb pénzügyi közvetítõk, a pénzügyi kiegészítõ tevékenységet végzõk, valamint a biztosítók és nyugdíjpénztárak értendõk. 65-69. sorok: Derivatívák miatti követelések állománya belföldiekkel szemben Az adatszolgáltató rezidensekkel kötött, a negyedév végén piaci áron értékelt, nyitott határidõs és opciós ügyletekbõl származó összes követelését tartalmazza. Egy nyitott határidõs ügyletet akkor kell követelésként kimutatni, ha az ügylet negyedév végén érvényes piaci áron történõ lezárása esetén – piaci ár hiányában az adatszolgáltatónál használt árazási modellel számított értékelés alapján – a derivatív pozíció értéke pozitív lenne. A követelés – a pozíció – értéke megegyezik a határidõs bevételek (melyek vagy elõre számíthatók vagy csak becsülhetõk a konkrét üzlettõl függõen) jelenértékének a határidõs kiadások (melyek vagy elõre számíthatók vagy csak becsülhetõk a konkrét üzlettõl függõen) jelenértékét meghaladó részével. Opciós ügyletnél az adatszolgáltató, mint az opció vásárlója (jogosultja) csak követelést mutathat ki. A nyitott opció adott napi (negyedév végi) értékét a jegyzett piaci ár vagy az alkalmazott árazási modell alapján kell meghatározni. 71-75. sorok: Derivatíva követelések tranzakciója belföldiekkel szemben A negyedév során történt tranzakciók azon derivatív ügyletekhez kapcsolódnak, amelyeknek a tranzakció idõpontjában pozitív értékük volt. A derivatíva követelésekkel kapcsolatos tranzakció a derivatív ügylet állományváltozását eredményezõ fizetésekhez kapcsolódik, és az alábbi esetekben történhet:

Source: https://magyarkozlony.hu/hivatalos-lapok/50407c19ef2e3d2a0d4945708f769cdba73b6469/dokumentumok/422e73d0156734485531ee2520067337ab37871b/letoltes